ઘોડાસરમાં રહેતી યુવતીએ સેટેલાઈટ પોલીસમાં ફરિયાદ નોંધાવી છે કે, તે માર્ચ મહિનામાં એક સાંજે પોતાના ટુ વ્હીલર પર નહેરુનગર ફરવા ગઈ હતી. ત્યાં ઝાંસીની રાણીના પુતળા નજીક પોતાનું ટુ વ્હિલર પાર્ક કરી ઉભી હતી ત્યારે સ્કોર્પીઓ જેવી કારમાંથી મંકી કેપ પહેરી ઉતરેલા ત્રણ જણાએ તેને કંઈક સુંઘાડી અર્ધબેભાન કરીને કારમાં અપહરણ કર્યું હતું. દરમિયાન બે શખ્સોએ કારમાં જ તેના પર બળાત્કાર કર્યો હતો. તેને અર્ધબેભાન હાલતમાં ફરી ઝાંસીની રાણીના પુતળા નજીક ઉતારી ફરાર થઈ ગયા. આરોપીઓએ કારમાં બળાત્કાર કરતી વેળા પાડેલા ફોટા બીજા દિવસે ઈન્સ્ટાગ્રામથી મોકલી યુવતી પાસે રૂપિયા માગવાનું શરૂ કર્યું હતુ અને ફોટા વાઈરલ કરવાની ધમકી આપી હતી.